बाल ठाकरे को मारने का प्लान था : हेडली  
अमेरिका में गिरफ्तार डेविड कोलमैन हेडली ने शिकागो कोर्ट में बयान दिया है कि बाल ठाकरे और उद्धव ठाकरे को मारने का प्लान था।
अमेरिका में गिरफ्तार डेविड कोलमैन हेडली ने शिकागो कोर्ट में बयान दिया है कि बाल ठाकरे और उद्धव ठाकरे को मारने का प्लान था। इस सिलसिले में हेडली ने शिवसेना नेता राजा राम रेगे से मुलाकात की थी।  26 नवम्बर 2008 के मुम्बई आतंकवादी हमले के सहआरोपी एवं मुम्बई स्थित शिवसेना मुख्यालय की टोह लेने वाले डेविड हेडली ने शिकागो की अदालत को बताया कि शिवसेना एक आतंकवादी संगठन है।  शिकागो की अदालत में मुम्बई हमले के सहआरोपी तहव्वुर राणा के खिलाफ सुनवाई शुरू हो गई है और अभियोजन पक्ष का मुख्य गवाह हेडली गवाही कोर्ट में गवाही दे रहा है।  हेडली ने अदालत को बताया कि उसने मुम्बई के प्रवेश बिंदुओं के बारे में आतंकवादी संगठन लश्कर-ए-तैयबा के अपने आकाओं को जानकारी कैसे दी।दूसरी ओर, शिवसेना प्रमुख बाल ठाकरे ने अपनी प्रतिक्रिया देते हुए कहा, 'हम हेडली से नहीं डरते, ऐसे कई हेडली देखे हैं।'  उन्होंने कहा, 'कांग्रेसी सरकार की बदौलत ऐसे हालात बनते हैं। मेरे शिवसैनिक मेरी सुरक्षा के लिए काफी हैं। हमारी भूमिका राष्ट्रहित में ली गई है और हम उस पर बने रहेंगे।हेडली ने राणा, आईएसआई के मेजर इकबाल और लश्कर-ए-तैयबा के साजिद को भेजे कई ईमेल के बारे में पूछा जिसका उद्देश्य इस बात की पुष्टि करना था कि राणा और वह दोनों पाकिस्तान स्थित लोगों के साथ सीधे संपर्क में थे।